text: кмет – МИСИЯ ОТБОР!
  За кого да гласувам за кмет на Варна?
  юли 6th, 2013	by Денислав Георгиев
  Според статистиката около 15% от желаещите да гласуват във Варна все още се колебаят кого да подкрепят. Ако и Вие имате нужда от още малко размисъл – предлагам Ви кратък тест. Отговорете ми на тези 7 въпроса и ще Ви подскажа по-близо до кой кандидат сте.
  1. Можете ли да отделяте безвъзмездно 1 час седмично, за да се промени Варна към по-добро?
  2. Вярвате ли, че поне част от хилядите варненци пръснати по света и у нас могат да се върнат във Варна?
  3. Искате ли да стартирате бизнес във Варна?
  4. Искате ли да имате реална онлайн връзка с кмета на Варна?
  5. Трябва ли кметът на Варна да бъде конкретен и да борави с цифри и факти, когато предлага или обещава нещо?
  6. Може ли кметът на Варна да се справи с язвата Максуда?
  7. За или против пълната забрана за тютюнопушенето на обществени места?
  И да няма полза, няма и да навреди 🙂
  Може да отговаряте с коментар под статията…
  Posted in Цветни	Tagged with: варна, за кого да глсувам, избори, кмет
  юни 29th, 2013	by Денислав Георгиев
  Иван Портних е вторият кандидат за кмет на Варна, който отдели време да се срещнем и да отговори на няколко мои въпроса. Освен за кампанията, говорихме за предприемачество, спорт, образование, деца и доста други теми. Ето ги и основните неща:
  Дебат липсваше, не само лице в лице. Той беше заменен от компроматна война, плакатна битка и сблъсъци на агитки за пред камерите. Нямаше сблъсък на идеи, на аргументи и експертност. Причината може би е във времето, в което провеждаме тези избори – след месеци на протести, веднага след парламентарния вот, довел до сегашната патова ситуация.
  За любимият предизборен момент
  По време на една от срещите ми в "Аспарухово" миналата седмица момичетата от волейболния отбор за девойки на "Спартак" ми подариха златен медал. Оказа се, че специално са го взели за мен при награждаването им като републикански шампионки.
  За конкурентите – с кого бихте работил
  Чавдар Трифонов би бил полезен с идеи за бъдещето на Варна. Бих го поканил за зам.-кмет без портфейл , защото се притеснявам от бизнессредите, които го подкрепят и които биха имали влияние над него.
  За цената на кампанията
  Моята кампания струва по-малко от тази на останалите основни претенденти.
  За политическата обстановка в страната след изборите
  Както винаги случващото се във Варна е знаково за цялата страна. Вотът в неделя, ще потвърди или опровергае много от митовете, които се родиха около парламентарните избори. Управляващите страната партии се постараха да завоалират отговорността си с фалшивата формула "независим кандидат", подкрепен от…
  За първата си заповед като кмет
  Ще проветря общината от застояли въздух, натрупан там от петилетки. И ще спра колите в Морската градина!
  Варненци са предприемчиви хора и не трябва да им се пречи – с излишни такси, надменна администрация, недостъпни институции. Общински гаранционен фонд ще помага на малкия и дребния бизнес при получаването на кредити. Бизнес омбудсман ще помага на предприемчивите ни съграждани в общуването с администрацията. Ще търсим и общ език с монополите да не спъват инициативите на хората, които могат да увеличат работните места и да повишат доходите на варненци.
  За съчетаването на бизнес и политика
  Кмет или не, ежедневната ми работа в Гранд хотел Варна е минало, тъй като сега съм депутат. А екипът ми, на когото вярвам изключително много, се справяше отлично без мен през последните близо 3 месеца на предизборни кампании.
  Бих искал да ме запомнят като кметът, направил всичко възможно младите хора да се върнат в родния си град.
  За Грамадата
  Съдбата й трябва да бъде решена заедно с фондация "Пламен Горанов".
  За мечтаното събитие във Варна
  Искам да видя всяко едно от онези 400 събития, които трябва да се състоят във Варна, когато тя стане европейска столица на културата през 2019 г., искам да върнем във Варна мачовете на националния отбор по волейбол, искам Варна да стане Европейска младежка столица
  Най-големият успех на варненския спорт, който си спомням, е шампионската титла на баскетболния "Черно море" през 1999 г. Подкрепям с цялото си сърце националния ни отбор по волейбол, отборът по баскетбол с инвалидни колички на спортен клуб за хора с увреждания "Варна". Ако става дума за футбол, фен съм на "Черно море", но много ми се иска във Варна отново да има дерби "Черно море" – "Спартак", тоест "Спартак" да се върне отново в "А" група.
  За децата, които си отиват
  Огромна част от варненските ученици, особено от елитните гимназии, напускат Варна след като завършат. Нека пътуват, нека учат навън. Техните знания и нов манталитет ще са ни нужни. Важното е Варна да стане градът, в който те да искат да се върнат след като се изучат.
  юни 16th, 2013	by Денислав Георгиев
  Кандидатът за кмет на Варна от безумната коалиция БСП-ДПС-Кунева (иначе познат като независим) Христо Бозов превзе класациите за нахалство. Не се сещам за по-мека дума, с която да опиша използването на лика на Джорджия Кадоглу в кампанията му. Без да пита нито нея, нито семейството й.
  Тъй като все още не сте длъжни да познавате Джорджия, ще обясня коя е тя в две изречения. Най-големият талант на България в плувните спортове. На 14 години. По някаква причина кандидатът се е вредил да се снима с младата дама… и хоп – в предизборната брошура. За да бъде още по-неуместо – след скандала Бозов се е извинил… и обвинил екипът си за недоразумението.
  Щях да подмина случката с клишираното "Щеше да е смешно, ако не беше тъжно" но няма да го сторя. Има поне 3 причини за това, освен че се занимавам със спортен маркетинг.
  1. Мразя незаслужили хора да се кичат с успехите на спортисти и творци. В случая Бозов едва ли е допринесъл и с хилядна от процента за успехите на Джорджия.
  2. Мразя "екипите" на политици да дейставт толкова безотговорно (особено в кампания).
  3. И най-важното, мразя политици, които си измиват ръцете с околните. Дори да е виновен някой в щаба, най-нормалното бе Бозов веднага да каже, че той носи отговорност за случилото се.
  И за финал няколко "бисера" от очевидно платени коментатори на Бозов из Интернет, които съвсем ме провокираха да пиша по темата:
  варненец – 15.06.2013 г. 15:08:42
  Какво сте се превъзбудили – станала е грешка, голяма работа…
  пенка – 15.06.2013 г. 15:18:57
  явно майката иска да и се плати за снимката
  Албена – 15.06.2013 г. 15:29:37
  Майката на това девойче вместо да се оплаква, по-добре да се радва, че детето и ще стане толкова популярно за нула време….. Ако тук въобще има някакъв пиар, то той е в полза на детето..
  Пенков – 15.06.2013 г. 20:00:26
  Приятелчета, и да продължавате да плюете – от мухата слон не може да излезе… Тъжно е за вас вероятно, но следващият кмет, който варненци ще изберат се казва Христо Бозов !
  име – 15.06.2013 г. 23:35:18
  Иванов, напълно съгласен съм с теб! А Дарик могат да си пишат простотии колкото си искат, все пак са взели едни пари от ГЕРБ, трябва да си ги заслужат милите :))))
  Да, вярно – всеки може да допусне грешка. Никой не е безгрешен. Но да си нагъл след като си сбъркал е грозно.
  юни 10th, 2013	by Денислав Георгиев
  Вече става традиция да поканя за изява в блога ми кандидатите за кмет на Варна. На предните избори трима участници проявиха интерес.
  Кой ще бъде следващият стопанин на Варна?
  За разлика от 2011 г. сега не се очертава дискусия между опонентите (доколко бе смислен дебата тогава е друга тема). Така че ще се радвам да се срещнем за по 30 минутки и да обсъдим няколко важни въпроса за Варна. Който иска, да се свърже с мен.
  Публикациите естествено няма да струват нищо 🙂
  Posted in Варна	Tagged with: варна, дебат, избори, кмет
  април 29th, 2013	by Денислав Георгиев
  Интересна аналогия открих, докато чета новините от последния час. И се опитвам да си обясня синдрома на временните решения. Защо много временни неща остават почти вечни.
  Да кажем крушката в коридора у нас. Преди 16 години сложихме полилеи в цялата къща, но забравихме да вземем за кордиора. Остана да виси крушка на жицата – временно. И така на никого не му пречи вече 16 години. Не е много красиво, но пък …си стои.
  И временният кмет на Варна Христо Бозов явно се надява да намери пътя на най-малкото съпротивление, да стане независим …подкрепен от десетина парти и организации и по примера на Кирил Йорданов да си покметува 3-4 мандата. Почти колкото нашата крушка в коридора.
  Временните неща трябва да се довършват бързо и в срок. Иначе рискуваме да живеем с тях доста време. Особено ако не ни дразнят пряко. И докато крушката можем да я оправим всеки момент (въпрос на мотивация), то укрепилият се политик, който уж е дошъл за малко може да стане много труден за отрстраняване. Да кажем като Крил Йорданов 🙂
  Posted in Варна	Tagged with: временен, кмет, оставка, христо бозов
  октомври 22nd, 2011	by Денислав Георгиев
  Реших за кого ще гласувам на изборите за кмет на Варна. За пръв път в живота си няма да гласувам за Сините (много блогър признават това в последните дни – Светла, Михаил и др.). И не защото Николай Недков е лош кандидат – намирам го за симпатичен. Явно обаче хората, които стоят с/до/в Синята идея са загубили всякаква връзка с нормалния свят. Дали е от предългото стоене в опозиция, дали по търговски причини. Факт е, че за пореден път пуснаха в състезанието неизбираем президент, напълниха си листата с кандидати за общински съветници с доста неподходящи лица и не проявиха никакво творчество по време на кампанията.
  Още по-лошото е, че точно те не се съгласиха във Варна да има истинска единна дясна кандидатура. Дали на местно ниво, дали на национално не се разбраха, но провалиха един добър шанс да се обединят и със "Зелените" и с част от партиите в коалиция "Варна Утре". А и имам някакво съмнение, че Недков ще се откаже и от мястото си в общинския съвет, макар да е водач на листата.
  До сега Кирил Йорданов ми се струваше добра опция, макар никога да не съм гласувал за него. Особено първите два мандата. В последния явно издиша, а ако бъде избран за следващ … това бих го определил като престъпна безотговорност от страна на варненци.
  Марешки – сериозно ли? Това е кандидата на една специална прослойка хора. Ако те се окажат толкова много, че да доведат Марешки до балотаж, аз лично не виждам смисъл да живея и работя в този град поне в близко бъдеще. Иначе той хвърли доста ресурси в кампанията, имаше чалга, имаше списъци с пациенти, имаше и една готина карикатура. Само защо бе тази скромност да не се дорисува и той редом с другарите си.
  Гуцанов – не бива да подценяваме твърдия електорат, нелошата кампания и даже участието при Слави. Като добавим, че е "жертвената медуза" в борбата на ГЕРБ за Варна – смятам има своите шансове. Лично аз очаквах от него да каже повече по време на кампанията. Не го стори – явно нямаше желание да убеди скептичните към партията му хора, че той е добър мажоритарен кандидат.
  Добромир Джиков – започна много силно и креативно кампанията и после ми се позагуби от поглед. Определено успя да влезе в желаната роля на добър, нормален и положителен герой. На много хора обаче изглеждаше пасивен. Трябваше да увеличи темпото в края, а не да го губи. Бих го подкрепил ако стигне до балотаж.
  Останалите – сред тях има хора от които ще излязат интересни и дори добри общински съветници. Особено от "Нова Европа". Въпросът е защо толкова много неизбираеми кандидати губиха ефирно време в дебатите, цапаха Варна с безсмислените си плакати и листовки и направиха всичко възможно изборите да изглеждат пошло? Магарето, Карбов, Стоев, Иванов, Николов, Андреев….
  На всеки, който поне малко се интересува от тези избори, вече му е ясно за кого ще гласувам. Не агитирам никого да гласува за него. Всеки сам си решава. Но все пак не съм съгласен с теорията, че по-важно е да се гласува, отколкото за кого да се гласува. Много ми се иска варненци да гласуват умно. Мислещите хора да кажат мнението си, не готовите да продадат и най-скъпото си за 50 лв.
  Дебат с кандидатите за кмет на Варна по bTV
  септември 20th, 2011	by Денислав Георгиев
  12 кандидати за кмет на Варна покани бТВ при своето гостуване в града. Странно, защото предварително беше ясно, че с подобна бройка не може да се получи нормален дебат. А в същото време единствено кандидатът на "Нова Европа" Мартин Стоянов не намери място в ефира на най-гледаната телевизия. За сметка на това пък магарето беше достатъчно важно и атрактивно, за да заеме мястото на единствения непоканен претендент…
  85% от времето бе отделено на групата Кирил Йорданов – Веселин Марешки – Борислав Гуцанов – Димо Стоев. Филмчета, репортажи и разни други акценти. Костадин Костадинов от "Варна утре" опита да зададе адекватни въпроси, но те някак си се изпариха в пространството около водещия. Същото стана и с Николай Недков от "Синята коалиция". Аз лично очаквах по-активно присъствие от страна на Добромир Джиков.
  Антон Луков знае много и може да се аргументира добре, но по-скоро изглежда като внедрен в групата репортер под прикритие, отколкото като реален кандидат за кмет на Варна.
  Другите кандидати пък въобще нямаше смисъл да са там. Добре е да се замислят, дали изобщо трябва да участват в тези избори. Кому е нужно?
  Рано е за обобщения, но все пак така виждам нещата на този етап:
  – Най-доволен от днешното предаване трябва да е Марешки.
  – Медиите, скоро предполагам и социолозите правят всичко възможно да ни убедят, че балотажът Кирил Йорданов – Веселин Марешки е предрешен.
  – Наличието на толкова много кандидати е единствено в полза на Кирил Йорданов.
  – Предполагам ще има още поне 2 дебата – надявам са да са в по-тесен формат, за да чуем по-интересни неща.
  – Десните кандидати трябва да помислят за някакъв компромис и да не пилеят гласовете на консервативните избиратели в 3 посоки.